Xildhibaan Abubakar mar uu ka hadlaayey masuuliyadda sicir bararka dalka ka taagan ayaa yidhi”Sicir bararka waxa ka qayb ah, oo ugu weyn waa Xukuumadda Maanta, Sicir bararka maanta dhacayana waxa hormuud ka ah Xukuumadda, iyada ayaana dambigeeda leh, Ganacsataduna wax alaale wax dambiya oo ay ku leeyihiin ma jirto, awalba sicirka waa la goyn jiray, Ganacstaduna wey joogeen, balse waxa la soo daabacayaa lacag aan la arag, oo bil walba shaqaalihii baa lacag laga jarayaa, wadankiina wuxuu galay xaalad dhib badan oo kala guura oo dalkii la boobayo oo aan cidna loo aabo yeelayn, marka suuqa lacag lagu sii daayo bishii ama labadii biloodba, lacag la soo daabacaya oo suuqii iyo meheradihii khal-khalinaya, oo sarifkuna laba jibaarka noqday, Ganacstadu dambi ma leh, ee Xukuumaddii masuulka ka ahayd, ee hoggaanka u ahayd, soo tan ku sii daynaysa suuqyadii maaliyiinta lacag ah bishiiba, ee Ganacstada iyo Shicibku dambiga ma leh, ee dambiga waxa leh oo eedda leh Xukuumadda, sicir bararka maanta jirina waxa dambaysa oo ka masuul ah Xukuumadda, iyadaana ka kow ah”.
